CELEX: 32014D0943
Language: lv
Date: 2014-12-19 00:00:00
Title: 2014/943/ES: Padomes Īstenošanas lēmums ( 2014. gada 19. decembris ) par to, lai ieceltu Vienotā noregulējuma valdes priekšsēdētāju, priekšsēdētāja vietnieku un pārējos pilna laika locekļus

23.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 367/97
            
         PADOMES ĪSTENOŠANAS LĒMUMS
   (2014. gada 19. decembris)
   par to, lai ieceltu Vienotā noregulējuma valdes priekšsēdētāju, priekšsēdētāja vietnieku un pārējos pilna laika locekļus
   
      (2014/943/ES)
   
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) Nr. 806/2014 (2014. gada 15. jūlijs), ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu banku noregulējuma fondu, un groza Regulu (ES) Nr. 1093/2010 (1), un jo īpaši tās 56. panta 6. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Regula (ES) Nr. 806/2014 stājās spēkā 2014. gada 19. augustā.
            
         
               (2)
            
            
               Lai noregulējuma jautājumos nodrošinātu ātru un efektīvu lēmumu pieņemšanu, Vienotā noregulējuma valdei, kas izveidota ar Regulas (ES) Nr. 806/2014 42. panta 1. punktu (“Valde”), ir jābūt īpašai Savienības aģentūrai ar specifisku struktūru atbilstīgi tās uzdevumiem.
            
         
               (3)
            
            
               Valdes sastāvam būtu jānodrošina, ka ir pienācīgi ņemtas vērā visu noregulējuma procedūrās iesaistīto attiecīgo pušu intereses. Ņemot vērā Valdes uzdevumus, būtu jāieceļ priekšsēdētājs, priekšsēdētāja vietnieks un četri pārējie pilna laika locekļi.
            
         
               (4)
            
            
               Ievērojot Regulas (ES) Nr. 806/2014 56. panta 7. punktu, Valdes pirmā priekšsēdētāja, ko iecēla pēc minētās regulas stāšanās spēkā, pilnvaru laiks ir trīs gadi, un to var vienreiz atjaunot uz piecu gadu laikposmu. Ievērojot Regulas (ES) Nr. 806/2014 56. panta 5. punktu, Valdes priekšsēdētāja vietnieka un četru pārējo pilna laika locekļu pilnvaru laiks ir pieci gadi.
            
         
               (5)
            
            
               Saskaņā ar Regulas (ES) Nr. 806/2014 56. panta 6. punktu Komisija 2014. gada 19. novembrī iesniedza Eiropas Parlamentam kandidātu sarakstu priekšsēdētāja, priekšsēdētāja vietnieka un četru pārējo pilna laika locekļu kandidatūrām. Komisija 2014. gada 5. decembrī Eiropas Parlamentam iesniedza priekšlikumu valdes priekšsēdētāja, priekšsēdētāja vietnieka un četru pārējo pilna laika locekļu iecelšanai. 2014. gada 16. decembrī Eiropas Parlaments minēto priekšlikumu apstiprināja,
            
         IR PIEŅĒMUSI ŠO LĒMUMU.
   1. pants
   1.   Ar šo par Vienotā noregulējuma valdes pilna laika locekli uz trīs gadu pilnvaru laiku no šā lēmuma spēkā stāšanās ieceļ šādu personu:
   
                
            
            
               
                  Elke KÖNIG kundze, priekšsēdētāja.
            
         2.   Ar šo par Vienotā noregulējuma valdes pilna laika locekļiem uz piecu gadu pilnvaru laiku no šā lēmuma spēkā stāšanās ieceļ šādas personas:
   
               —
            
            
               
                  Timo LÖYTTYNIEMI kungs, priekšsēdētāja vietnieks,
            
         
               —
            
            
               
                  Mauro GRANDE kungs, stratēģijas un koordinācijas direktors,
            
         
               —
            
            
               
                  Antonio CARRASCOSA kungs, noregulējuma plānošanas direktors,
            
         
               —
            
            
               
                  Joanne KELLERMANN kundze, noregulējuma plānošanas direktore,
            
         
               —
            
            
               
                  Dominique LABOUREIX kungs, noregulējuma plānošanas direktors.
            
         2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Briselē, 2014. gada 19. decembrī
      
         
            Padomes vārdā –
         
         
            priekšsēdētājs
         
         S. GOZI
      
   
   
      (1)  OV L 225, 30.7.2014., 1. lpp.